

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 280/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΦΝΑΩΨΑ-ΑΕΜ** | «Υποβολή Πρότασης “Προμήθεια μηχανημάτων έργου” για το Δήμο Αρταίων στα πλαίσια της Πρόκλησης Ι με τίτλο ‘Προμήθεια μηχανημάτων έργου ή/και συνοδευτικού εξοπλισμού’ του Προγράμματος ΦΙΛΟΔΗΜΟΣ ΙΙ του Υπουργείου Εσωτερικών**»** |

Στην Άρτα σήμερα την δεκάτη Τετάρτη (14) του μηνός Μαΐου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 10703/10-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος | 1. Σφήκας Δημήτριος 2. Μιλτιάδους Γεώργιος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Κοσμάς Ηλίας 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κιτσαντά Ευαγγελίτσα 11. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Νταλάκας Δημήτριος, Παπαμιχαήλ Κων/νος, Ντέμσια Αικατερίνη, Ζυγουβέλης Παναγιώτης, Βλάρας Γρηγόριος, Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Ράχης, Πιστιανών,Γριμπόβου, Καμπής και Καλαμιάς οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Παπάζογλου, Στασινός, Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 4ο τακτικό  θέμα της ημερήσιας διάταξης «Υποβολή Πρότασης “Προμήθεια μηχανημάτων έργου” για το Δήμο Αρταίων στα πλαίσια της Πρόκλησης Ι με τίτλο ‘Προμήθεια μηχανημάτων έργου ή/και συνοδευτικού εξοπλισμού’ του Προγράμματος ΦΙΛΟΔΗΜΟΣ ΙΙ του Υπουργείου Εσωτερικών» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Με το αρ. πρωτ. 5132/23-2-2018 έγγραφο του Υπουργείου Εσωτερικών με το οποίο εκδόθηκε η Πρόσκληση Ι με τίτλο «Προμήθεια μηχανημάτων έργου ή/και συνοδευτικού εξοπλισμού» στα πλαίσια του Άξονα Προτεραιότητας «Η τοπική ανάπτυξη και η προστασία περιβάλλοντος», εισηγούμαστε την υποβολή πρότασης για το Δήμο Αρταίων για την “Προμήθεια μηχανημάτων έργου”.

Η πρόταση που θα υποβληθεί αφορά τη χρηματοδότηση της προμήθειας Α) ενός εκσκαφέα-φορτωτή ελαστικοφόρου, ο οποίος θα συνοδεύεται από υδραυλική βραχόσφυρα βάρους τουλάχιστον 300 κιλών με ενέργεια κρούσης άνω των 900J, και διάμετρο κοπιδιού τουλάχιστον 65mm και Β) ενός καινούργιου φορτηγού οχήματος με ανατρεπόμενη κιβωτάμαξα μεταφοράς ογκωδών αντικειμένων, μπαζών, χωμάτων κ.λ.π. με συνολικό μικτό φορτίο τουλάχιστον 26tn. Τα προς προμήθεια μηχάνημα και όχημα (τόσο το αυτοκίνητο πλαίσιο όσο και η υπερκατασκευή) θα είναι τελείως καινούργια και αμεταχείριστα και έχουν ως στόχο την υποστήριξη του Δήμου για τη βέλτιστη εξυπηρέτηση των δημοτών.

Ο προϋπολογισμός της προμήθειας ανέρχεται σε 260.000,00€ χωρίς ΦΠΑ και 322.400,00€ με ΦΠΑ. Σύμφωνα με τα όσα ορίζονται στην Πρόσκληση, το ανώτατο ποσό χρηματοδότησης του Δήμου Αρταίων καθορίστηκε σε 215.000,00€.

Εισηγούμαστε:

α) την υποβολή της πρότασης για το Δήμο Αρταίων, με τίτλο ‘Προμήθεια μηχανημάτων έργου’, στην Πρόκληση Ι στο Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, με τίτλο ‘Προμήθεια μηχανημάτων έργου ή/και συνοδευτικού εξοπλισμού’.

β) την αποδοχή συμμετοχής του Δήμου στο Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, με τίτλο ‘Προμήθεια μηχανημάτων έργου ή/και συνοδευτικού εξοπλισμού’.

γ) την αποδοχή της χρηματοδότησης, για την προμήθεια ενός εκσκαφέα-φορτωτή ελαστικοφόρου, ο οποίος θα συνοδεύεται από υδραυλική βραχόσφυρα βάρους τουλάχιστον 300 κιλών με ενέργεια κρούσης άνω των 900J και διάμετρο κοπιδιού τουλάχιστον 65mm και ενός καινούργιου οχήματος με ανατρεπόμενη κιβωτάμαξα με συνολικό μικτό φορτίο τουλάχιστον 26tn.

δ) τη δέσμευση κάλυψης με ίδιους πόρους της οικονομικής διαφοράς που προκύπτει.

ε) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την υποβολή της πρότασης για το Δήμο Αρταίων με τίτλο **«Προμήθεια μηχανημάτων έργου» και προϋπολογισμό 322.400,00 €** με ΦΠΑ, στην Πρόκληση Ι στο Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, με τίτλο "Προμήθεια μηχανημάτων έργου ή/και συνοδευτικού εξοπλισμού’.

Β. Την αποδοχή συμμετοχής του Δήμου στο Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, με τίτλο ‘Προμήθεια μηχανημάτων έργου ή/και συνοδευτικού εξοπλισμού’.

Γ. Την αποδοχή της χρηματοδότησης ποσού 215.000,00 € που προβλέπονται για το Δήμο Αρταίων από το Πρόγραμμα ΦΙΛΟΔΗΜΟΣ ΙΙ του Υπουργείου Εσωτερικών, για την προμήθεια α) ενός εκσκαφέα-φορτωτή ελαστικοφόρου, ο οποίος θα συνοδεύεται από υδραυλική βραχόσφυρα βάρους τουλάχιστον 300 κιλών με ενέργεια κρούσης άνω των 900J και διάμετρο κοπιδιού τουλάχιστον 65mm και β) ενός καινούργιου οχήματος με ανατρεπόμενη κιβωτάμαξα με συνολικό μικτό φορτίο τουλάχιστον 26tn.

Δ. Τη δέσμευση κάλυψης με ίδιους πόρους της οικονομικής διαφοράς που προκύπτει.

Ε. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 280/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*