

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 274/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΥΣΗΩΨΑ-63Κ | «Παραχώρηση Χρήσης μιας αίθουσας στο Σύλλογο "Η ΦΛΟΓΑ" (αριθμ. 48/2018 απόφαση Συμβουλίου Δημοτικής Κοινότητας) και τροποποίηση της αριθμ. 307/2016 απόφασης του Δημοτικού Συμβουλίου, η οποία αφορά παραχώρηση αιθουσών του παλιού Δημ. Σχολείου Ελεούσας στη ΔΟΑΚ» |

Στην Άρτα σήμερα την δεκάτη Τετάρτη (14) του μηνός Μαΐου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 10703/10-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος | 1. Σφήκας Δημήτριος 2. Μιλτιάδους Γεώργιος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Κοσμάς Ηλίας 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κιτσαντά Ευαγγελίτσα 11. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Νταλάκας Δημήτριος, Παπαμιχαήλ Κων/νος, Ντέμσια Αικατερίνη, Ζυγουβέλης Παναγιώτης, Βλάρας Γρηγόριος, Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Ράχης, Πιστιανών,Γριμπόβου, Καμπής και Καλαμιάς οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Παπάζογλου, Στασινός, Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 6ο έκτακτο  θέμα της ημερήσιας διάταξης «Τροποποίηση της αριθμ. 307/2016 απόφασης του Δημοτικού Συμβουλίου η οποία αφορά, Παραχώρηση αιθουσών του παλιού Δημ. Σχολείου Ελεούσας στη ΔΟΑΚ και   Παραχώρηση χρήσης μιας αίθουσας στο Σύλλογο "Η ΦΛΟΓΑ" (αριθμ. 48/2018 απόφαση Συμβουλίου Δημοτικής Κοινότητας)» έδωσε το λόγο στον Γενικό Γραμματέα κ. Σερβετά , ο οποίος παίρνοντας το λόγο, έθεσε υπόψη του Συμβουλίου τα πρωτόκολλα παραλαβής  ως εξής :

Με την αριθμ. **307/2016** προηγούμενη αποφασή μας είχαμε παραχωρήσει τις αίθουσες δωρεάν της χρήση των αιθουσών του Δημ. Σχολείου Ελεούσας του Δήμου στη ΔΟΑΚ (Δημοτική Ομάδα Αντιμετώπισης Καταστροφών)

Το Συμβούλιο της Δημοτικής Κοινότητας Αρταίων λαμβάνοντας υπόψη του: α) το γεγονός ότι οι ανάγκες της ΔΟΑΚ καλύπτονται και με τη μια αίθουσα του Δημοτικού Σχολείου Ελεούσας και β) ότι ο Σύλλογος γονιών παιδιών με νεοπλασματική ασθένεια «Η ΦΛΟΓΑ» στερείται χώρου για την κάλυψη των αναγκών, ομόφωνα αποφάσισε με την αριθμ. 48/2018 αποφασή του την παραχώρηση της μιάς αίθουσας Δημ. Σχολείου Ελεούσας στην ΔΟΑΚ και την άλλη στο Σύλλογο «Η ΦΛΟΓΑ»

Ύστερα από τα παραπάνω εισηγούμαστε την έγκριση της αριθμ. 48/2018 απόφαση του Συμβουλίου της Δημοτικής Κοινότητας Αρταίων και των παραχώρηση των αιθουσών του Δημ. Σχολείου Ελεούσας στην ΔΟΑΚ και στο σύλλογο «Η ΦΛΟΓΑ»

     Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του  Ν.3852/10 την εισήγηση και την αριθμ. 48/2018 απόφαση του Συμβουλίου της Δημοτικής Κοινότητας Αρταίων

**ΑΠΟΦΑΣΙΖΕΙ  ΟΜΟΦΩΝΑ**

Α.- Τροποποίηση της αριθμ. 307/2016 απόφασης του Δημοτικού Συμβουλίου, η οποία αφορά παραχώρηση αιθουσών του παλιού Δημοτικού Σχολείου Ελεούσας στη ΔΟΑΚ, έτσι ώστε να παραμείνει στη ΔΟΑΚ η παραχώρηση της μιας αίθουσας του Δημοτικού Σχολείου, που χρησιμοποιείται και καλύπτει της ανάγκες της.

Β.- Την έγκριση της αριθμ. 48/2018 απόφασης του Συμβουλίου της Δημοτικής Κοινότητας Αρταίων και την παραχώρηση της χρήσης άλλης αίθουσας του πρώην Δημοτικού Σχολείου Ελεούσας, στον Σύλλογο γονιών παιδιών με νεοπλασματική ασθένεια «Η ΦΛΟΓΑ» με τους εξής όρους και προϋποθέσεις:

1. Η εν λόγω αίθουσα θα διατηρείται σε καλή κατάσταση και ο ανωτέρω Σύλλογος θα είναι αποκλειστικά υπεύθυνος για τυχόν ζημιές που θα προκληθούν και οφείλει να προβεί στην άμεση αποκατάστασή τους.

2. Η διάρκεια της παραχώρησης ορίζεται έως τις 31-12-2022. Στην περίπτωση που προκύψουν ανάγκες και ο Δήμος Αρταίων θα πρέπει να χρησιμοποιήσει την εν λόγω αίθουσα για τη στέγαση Υπηρεσιών του, ανακαλείται αυτοδίκαια η παρούσα απόφαση, με απλή έγγραφη ενημέρωση του συλλόγου «Η ΦΛΟΓΑ», τουλάχιστον δύο (2) μήνες πριν τη χρήση της από τον Δήμο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 274/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*