

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 278/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 786ΣΩΨΑ-Τ7Ψ** | «**Έγκριση μελέτης “Επεμβάσεις εξοικονόμησης ενέργειας και ενσωμάτωσης ΑΠΕ στο Ανοικτό Κολυμβητήριο Δήμου Αρταίων”»** |

Στην Άρτα σήμερα την δεκάτη Τετάρτη (14) του μηνός Μαΐου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 10703/10-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος | 1. Σφήκας Δημήτριος 2. Μιλτιάδους Γεώργιος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Κοσμάς Ηλίας 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κιτσαντά Ευαγγελίτσα 11. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Νταλάκας Δημήτριος, Παπαμιχαήλ Κων/νος, Ντέμσια Αικατερίνη, Ζυγουβέλης Παναγιώτης, Βλάρας Γρηγόριος, Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Ράχης, Πιστιανών,Γριμπόβου, Καμπής και Καλαμιάς οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Παπάζογλου, Στασινός, Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό  θέμα της ημερήσιας διάταξης «Έγκριση μελέτης “Επεμβάσεις εξοικονόμησης ενέργειας και ενσωμάτωσης ΑΠΕ στο Ανοικτό Κολυμβητήριο Δήμου Αρταίων”» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Η Δ/νση Τεχνικών Υπηρεσιών εκπόνησε τη μελέτη «Επεμβάσεις εξοικονόμησης ενέργειας και ενσωμάτωσης ΑΠΕ στο Ανοικτό Κολυμβητήριο Δήμου Αρταίων». Η μελέτη αφορά:

**Επεμβάσεις στο κέλυφος του κτιρίου**

1. Αντικατάσταση κουφωμάτων με πιστοποιημένα κουφώματα με θερμοδιακοπή και ενεργειακούς υαλοπίνακες

**Επεμβάσεις στα ηλεκτρομηχανολογικά συστήματα του κτιρίου και τις διατάξεις αυτόματου ελέγχου**

2. Αντικατάσταση μονάδας λέβητα-καυστήρα θέρμανσης χώρων με σύστημα υψηλής θερμικής απόδοσης. Επιπλέον, στο σύστημα διανομής θέρμανσης προτείνεται η εγκατάσταση συστήματος θερμοκρασιακής ή υδραυλικής αντιστάθμισης για την προσαρμογή του δικτύου διανομής στα θερμικά φορτία.

3. Αντικατάσταση τοπικών κλιματιστικών μονάδων με πολυδιαιρούμενο σύστημα κλιματισμού με μεταβαλλόμενη παροχή ψυκτικού μέσου (VRV) και αερόψυκτη εξωτερική μονάδα.

4. Εγκατάσταση μονάδας αερισμού – εξαερισμού με εναλλάκτη ανάκτησης θερμότητας αέρα – αέρα (HRV).

5. Εγκατάσταση αερόψυκτης αντλίας θερμότητας για την κάλυψη αναγκών Ζεστού Νερού Χρήσης ή/και θέρμανσης χώρων.

6. Επεμβάσεις με τη χρήση λαμπτήρων LED στις εγκαταστάσεις φωτισμού.

7. Χρήση διατάξεων αυτόματου ελέγχου και διαχείρισης ενέργειας κτηρίου (Building Energy Management System, BEMS).

**Συστήματα Ανανεώσιμων Πηγών Ενέργειας**

8. Εγκατάσταση ηλιακού θερμικού συστήματος για την κάλυψη μέρους των αναγκών Ζεστού Νερού Χρήσης.

Ο προϋπολογισμός του έργου ανέρχεται σε 793.420,79 € χωρίς ΦΠΑ και 983.841,78 € με ΦΠΑ.

Εισηγούμαστε την έγκριση της μελέτης του Δήμου Αρταίων, με τίτλο “Επεμβάσεις εξοικονόμησης ενέργειας και ενσωμάτωσης ΑΠΕ στο Ανοικτό Κολυμβητήριο Δήμου Αρταίων”.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την μελέτη

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση της μελέτης του Δήμου Αρταίων, με τίτλο “Επεμβάσεις εξοικονόμησης ενέργειας και ενσωμάτωσης ΑΠΕ στο Ανοικτό Κολυμβητήριο Δήμου Αρταίων” που εκπονήθηκε από την Δ/νση Τεχνικών Υπηρεσιών και ο προϋπολογισμός της ανέρχεται στο ποσό των 793.420,79 € χωρίς ΦΠΑ και 983.841,78 € με ΦΠΑ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 278/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*