

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 281/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 601ΛΩΨΑ-ΛΟ0** | **«Λήψη απόφασης για τη Δημιουργία «Αναπτυξιακής Σύμπραξης Αξιοποίησης Αμβρακιού Κόλπου» και κατάθεση προτάσεων από μέρους του Δήμου Αρταίων»** |

Στην Άρτα σήμερα την δεκάτη Τετάρτη (14) του μηνός Μαΐου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 10703/10-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος | 1. Σφήκας Δημήτριος 2. Μιλτιάδους Γεώργιος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Κοσμάς Ηλίας 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κιτσαντά Ευαγγελίτσα 11. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Νταλάκας Δημήτριος, Παπαμιχαήλ Κων/νος, Ντέμσια Αικατερίνη, Ζυγουβέλης Παναγιώτης, Βλάρας Γρηγόριος, Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Ράχης, Πιστιανών,Γριμπόβου, Καμπής και Καλαμιάς οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Παπάζογλου, Στασινός, Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.

Πρόεδρος κήρυξε την έναρξη της συνεδρίασης και εισηγούμενος το 5ο τακτικό  θέμα της ημερήσιας διάταξης «Λήψη απόφασης για τη Δημιουργία «Αναπτυξιακής Σύμπραξης Αξιοποίησης Αμβρακιού Κόλπου» και κατάθεση προτάσεων από μέρους του Δήμου Αρταίων» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Σε συνέχεια της αρ. 578/2017 Απόφασης Δημοτικού Συμβουλίου, με θέμα «Κατ’ αρχήν έγκριση συμμετοχής στην «Αναπτυξιακή Σύμπραξη Αξιοποίησης Αμβρακικού Κόλπου» και του αρ. 38264/6-10-2017 εγγράφου με το οποίο ζητήθηκαν προτάσεις από τους εμπλεκόμενους φορείς. Ανταποκρίθηκαν οι παρακάτω για τη δημιουργία της Αναπτυξιακής Σύμπραξης:

* Δήμος Ακτίου – Βόνιτσας
* Δήμος Αρταίων
* Δήμος Αμφιλοχίας
* Δήμος Νικολάου Σκουφά
* Δήμος Πρεβέζης
* Φορέας Διαχείρισης υγροτόπων Αμβρακικού
* Επιμελητήριο Άρτας
* Επιμελητήριο Πρέβεζας
* ΕΤΑΝΑΜ ΑΕ
* Αλιευτικός Συνεταιρισμός Τσουκαλιού
* Σύλλογο Τουριστικών Καταλυμάτων Άραχθος.

Παρακάτω κατατίθενται οι προτάσεις των ανωτέρων φορέων που δήλωσαν την επιθυμία για να συμμετέχουν στην Αναπτυξιακή Σύμπραξη, που θα αποτελεί τη συνέχεια του προγράμματος ΑΝΑΣΑ και εν συνεχεία παρατίθενται οι προτάσεις του Δήμου Αρταίων και των Τοπικών Συμβουλίων του Δήμου για έγκριση.

|  |  |  |
| --- | --- | --- |
| **Αλιευτικός Συνεταιρισμός Ανέζας «Άγιος Νικόλαος»** | **Επιμελητήριο Άρτας** | **Φορέας Διαχείρισης Υγροτόπων Αμβρακικού** |
| * Συνεχή ροή των υδάτων των δυο φραγμάτων που καταλήγουν στον Αμβρακικό Κόλπο (Αράχθου- Λούρου) * Τακτικός και Έκτακτος Έλεγχος των βιολογικών καθαρισμών (χοιροτροφείων , πτηνοτροφικών μονάδων κλπ * Έλεγχο των ιχθυοτροφικών μονάδων για ανεξέλεγκτη χρήση αντιβιοτικών και φαρμάκων απολύμανσης * Μείωση της υπερλίπανσης των χωραφιών * Διάνοιξη δεύτερου διαύλου δίπλα από τη Νικόπολη που να επικοινωνεί με το Ιόνιο Πέλαγος | * Ανάπτυξη συνεργασιών και δικτύων διανομής και προώθησης των προϊόντων * Εκπαίδευση- Κατάρτιση αλιέων για την απόκτηση τεχνογνωσίας, εμπειρίας στην εφαρμογή σύχρονων μεθόδων παραγωγής και διακίνησης προϊόντων * Ανάπτυξη τυπολογίας τοπικών προϊόντων * Δημιουργία ιχθυοσκάλων και βελτίωση των υποδομών των αλιευτικών λιμένων της Κορωνησίας και της Κόπραινας * Αξιοποίηση ντόπιου αυγοτάραχου ως επώνυμου προϊόντος της Άρτας * Επιδότηση αγοράς σκαφών κρουαζιέρας (Περιήγηση στον Αμβρακικό Κόλπο) * Στήριξη μικρών και μεσαίων τουριστικών επιχειρήσεων για την προώθηση ήπιων μορφών τουρισμού όπως ο Οικοτουρισμός * Ανάπτυξη του Αλιευτικού Τουρισμού στον Αμβρακικό Κόλπο (Κορωνησία και Κόπραινα) * Ανάπτυξη μιας δομής πληροφόρησης (φυσικής και ηλεκτρονικής) κοντά στο αεροδρόμιο του Ακτίου, με στόχο την προώθηση τους στο εσωτερικό του Αμβρακικού * Ευαισθητοποίηση του κοινού σε θέματα περιβάλλοντος και ήπιων μορφών τουρισμού * Μεταφορά της Έδρας του Φορέα Διαχείρισης Αμβρακικού, σε σημείο εύκολα προσβάσιμο από τους επισκέπτες του Αμβρακικού, δίπλα στις λιμνοθάλασσες * Οργάνωση και διαχείριση της παραλίας της Κορωνησίας για την καλύτερη εξυπηρέτηση των λουόμενων * Μελέτη για πιθανή διαμόρφωση και λειτουργία Camping * Διοργάνωση αθλητικών γεγονότων και διοργάνωση γιορτών | * Ανάπτυξη του Αλιευτικού Τουρισμού στις λιμνοθάλασσες του Εθνικού Πάρκου Υγροτόπων Αμβρακικού * Προστασία των ακτογραμμών του Ε.Π.Υ.Α. από τη διάβρωση * Αειφορική διαχείριση των ανθρώπινων δραστηριοτήτων που αλληλεπιδρούν με προστατευόμενα είδη του Ε.Π.Υ.Α. * Παρακολούθηση της αλιευτικής δραστηριότητας και εκτίμηση της κατάστασης των ιχθυαποθεμάτων του Ε.Π.Υ.Α. * Πιστοποίηση γεωργοκτηνοτροφικών προϊόντων παραγόμενων στο Ε.Π.Υ.Α. * Εκτίμηση της αξίας των βιολογικών και φυσικών πόρων του Ε.Π.Υ.Α. * Ψηφιακή χαρτογράφηση και δημιουργία ηλεκτρονικής βιβλιοθήκης δεδομένων για το αρδευτικό – αποστραγγιστικό δίκτυο της πεδιάδας Αρτας- Φιλιππιάδας και της χερσονήσου Πρέβεζας |

|  |  |  |
| --- | --- | --- |
| **Δήμος Αμφιλοχίας** | **Επιμελητήριο Πρέβεζας** | **Δήμος Νικολάου Σκουφά** |
| * Εκτροπή χειμάρρου Κρικελιώτη στην παλαιά κοίτη * Αλιευτικό καταφύγιο Μενιδίου * Επέκταση Ε.Ε.Λ. Αμφιλοχίας (Μελέτη – Κατασκευή) * Μελέτη Επαναφοράς Λιμνοθάλασσας Ανοιξιάτικου * Μελέτη Αλιευτικού Καταφυγίου Σπάρτου * Μελέτη Αλιευτικού Καταφυγίου Μπούκα * Μελέτη – Κατασκευή Αποχετευτικών Αγωγών και Αντλιοστασίων λυμάτων, στην παράκτια ζώνη του Δήμου | * Ανάπτυξη τυπολογίας τοπικών προϊόντων με ανάλυση υφιστάμενων δομών και διαδικασιών παραγωγής, διανομής και εμπορίας * Για τους παραγωγικούς κλάδους του πρωτογενούς και Δευτερογενούς παραγωγής προσέγγιση της «φέρουσας ικανότητας» της ευρύτερης περιοχής του Κόλπου με στόχο τον περιορισμό εσωτερικού ανταγωνισμού και περιβαλλοντικής υποβάθμισης * Ανάπτυξη της διαφοροποίησης των δραστηριοτήτων στο επίπεδο της πρωτογενούς παραγωγής με ανάπτυξη παράλληλων δραστηριοτήτων ώστε να γίνουν τα παραδοσιακότερα επαγγέλματα ελκυστικά για τους νέους και να αποφεύγονται οι έντονες διακυμάνσεις στα εισοδήματα λόγω φυσικών φαινομένων ή εμπορικών συγκυριών * Επανεξέταση ων δομών εκπαίδευσης στην περιοχή ώστε να στηρίξουν και τις παραγωγικές μονάδες της περιοχής αλλά και να εκμεταλλευτούν τα συγκριτικά πλεονεκτήματα * Ανασύσταση παραδοσιακών αλιευτικών αποθεμάτων του Αμβρακικού με στόχο την ανατροφοδότηση της τοπικής αγοράς από την οποία λείπουν εδώ και χρόνια και την επανένταξη τους στο γαστρονομικό προφίλ της περιοχής * Ανάπτυξη αλιευτικού τουρισμού στις λιμνοθάλασσες | * Ενεργοποίηση του υπάρχοντος προγράμματος ΑΝΑΣΑ |

|  |  |
| --- | --- |
| **Δήμος Πρέβεζας** | **Τουριστικά Καταλύματα «Άραχθος»** |
| * Τοπικό Σχέδιο Δράσης για την ενθάρρυνση γεωργών για την ένταξη τους σε προγράμματα βιολογικής γεωργίας και την ανάδειξη ειδικών ποιοτικών στοιχείων αγροτικών προϊόντων της περιοχής * Δια βίου κατάρτιση αγροτών με στόχο στην απόκτηση και την επικαιροποίηση γνώσεων και ορθολογικής χρήσης γεωργικών φαρμάκων και λιπασμάτων * Πλαίσιο ορθής διαχείρισης και αειφορίας για την κτηνοτροφία της περιοχής και υιοθέτηση ορθών πρακτικών που θα εστιάζουν στη διαχείριση των αποβλήτων των κτηνοτροφικών μονάδων * Αποτύπωση και παρακολούθηση της ποιότητας των επιφανειακών και υπόγειων υδάτων της περιοχής * Μέτρα απονιτροποίησης * Επεξεργασία λυμάτων και διαχείριση αστικών απορριμμάτων * Εκστρατεία ευαισθητοποίησης για τα πλαστικά και τα σκουπίδια που καταλήγουν στη θάλασσα, προγράμματα καθαρισμού ακτών * Απομάκρυνση κλωβών εγκαταλελειμμένων μονάδων που είτε έχουν βουλιάξει είτε κομμάτια του περιφέρονται ανεξέλεγκτα * Σύγχρονες τεχνικές απορρύπανσης και καθαρισμού( σκάφος θαλάσσιου καθαρισμού) * Σχέδιο παρέμβασης σε πιθανό ατύχημα με διαρροή πετρελαιοειδών * Σχέδιο παρέμβασης για τη διαχείριση κρίσεων στον χώρο των ιχθυοκαλλιεργειών * Συνεχείς μετρήσεις και υψηλά πρόστιμα για ρυπογόνες επιχειρήσεις: απόβλητα ελαιοτριβείων, επιχειρήσεων επεξεργασίας ελιάς , κτηνοτροφικών και χοιροτροφικών μονάδων * Θέσπιση περιβαλλοντικού αποτυπώματος για τα παραγόμενα προϊόντα, που να μπορεί να αντισταθμιστεί με παροχές ή φορολογικές ελαφρύνσεις * Αντίστοιχα μέτρα για τη λειτουργία βιολογικών καθαρισμών τουριστικών επιχειρήσεων * Έλεγχοι για τήρηση κανόνων ενάντια στην υπεραλίευση, στην αλίευση προστατευόμενων ειδών, στην απαγόρευση αλίευσης του γόνου * Έλεγχοι για τη διάθεση αντίστοιχων ειδών σε καταστήματα εστίασης της περιοχής * Προγράμματα περιβαλλοντικής ευαισθητοποίησης σε παιδιά, πολίτες και επαγγελματίες του τύπου «αφήστε τον γόνο να γίνει γονιός» * Σε συνεργασία με το Υπουργείο Παιδείας, δραστηριότητες και επισκέψεις μαθητών και φοιτητών, στον Αμβρακικό στο πλαίσιο περιβαλλοντικής εκπαίδευσης * Ανάδειξη της μοναδικότητας του Αμβρακικού και της μοναδικότητας των προβλημάτων που αντιμετωπίζει * Πρόγραμμα αξιοποίησης των σύγχρονων τεχνολογιών για μετρήσεις, επιτήρηση, επίβλεψη για παράνομη θήρα και άλλες παραβάσεις * Ανάπτυξη Δομής συνεχούς παρακολούθησης υδάτινου συστήματος του Αμβρακικού με απώτερο στόχο τη διαχείριση, την εκπαίδευση και την έρευνα * Δημιουργία portal του Δήμου Πρέβεζας για τον Αμβρακικό και παράλληλες δράσεις που στόχο θα έχει την ενδυνάμωση του θαλάσσιου χαρακτήρα της Πρέβεζας , την ανάδειξη της μοναδικότητας του κόλπου , του φυσικού πλούτου και της ιστορίας του * Συνύπαρξη της αλιευτικής δραστηριότητας με τα προστατευόμενα είδη και τα ενδιαιτήματα στον Αμβρακικό * Ανάπτυξη τυπολογίας της αλιευτικής δραστηριότητας στον Αμβρακικό. Εξορθολογισμός και Διαχείριση της Αλιείας στον Αμβρακικό με στόχο τον περιορισμό των αρνητικών επιπτώσεων. * Ανασύσταση παραδοσιακών αλιευτικών αποθεμάτων του Αμβρακικού. Εκμετάλλευση και σύνδεση με την ποιοτική γαστρονομία και παράδοση * Ανάπτυξη αλιευτικού τουρισμού στις λιμνοθάλασσες: Σύνδεση με την ιστορία, την παράδοση, την οικολογία και τον πολιτισμικό χαρακτήρα των αλιευτικών εκμεταλλεύσεων των λιμνοθαλασσών * Πιλοτικές δράσεις ανάπτυξης οικοτουρισμού και αγροτουρισμού * Αποτύπωση των προβλημάτων διάβρωσης που απειλούν ευαίσθητες περιοχές ακτογραμμής του Αμβρακικού και μέτρα περιορισμού του προβλήματος * Δημιουργία περιπατητικής διαδρομής, με ποδηλατόδρομο, περιμετρικά, στο βαθμό που είναι δυνατό * Δημιουργία πρότυπου περιβαλλοντικού πάρκου, με δραστηριότητες, συνέδρια, δράσεις ώστε να διατηρείται στο προσκήνιο η σημασία του για την περιοχή και η ανάγκη προστασίας του * Απόδοση στον Δήμο Πρέβεζας του χώροτ των κατασκηνώσεων των Αγίων Αποστόλων ώστε να δημιουργηθεί ένα σύγχρονο περιβαλλοντικό πάρκο που θα φιλοξενεί περιβαλλοντικές και εκπαιδευτικές δραστηριότητες, καλοκαιρινές κατασκηνώσεις, περιβαλλοντικές δράσεις και συνέδρια με επίκεντρο τον Αμβρακικό * Αναπλάσεις χώρων αναψυχής και δραστηριοτήτων | * Μελέτη σκοπιμότητας αειφόρου ανάπτυξης για την περιοχή των νησιών του Αμβρακικού |

|  |
| --- |
| **Δήμος Αρταίων** |
| **Προστασία και ανάδειξη του μοναδικού θαλάσσιου οικοσυστήματος του Αμβρακικού Κόλπου**   1. Μελέτες δικτύων αποχέτευσης σε όλους τους οικισμούς του Εθνικού Πάρκου Αμβρακικού. 2. Βιολογικός Καθαρισμός στην Κορωνησία Άρτας (Έργο υπό ωρίμανση από τη ΔΕΥΑ Άρτας, ολοκληρώνεται το 2018) 3. Αξιοποίηση της λιμνοθάλασσας Σακουλέτσι 4. Αγορά βυθοκόρου για λιμένα Κορωνησίας   **Τουριστική προβολή του Κόλπου και αξιοποίηση των περιοχών πέριξ αυτού**   1. Ανάπλαση Οικισμού Κορωνησίας 2.300.000,00 € (έργο προενταγμένο στο πρώην ΑΝΑΣΑ) 2. Πάρκο Ανανεώσιμων Πηγών Ενέργειας στην Κορωνησία Άρτας 3. Διαμόρφωση-σήμανση μονοπατιών και ανάπλαση χώρων σε Λόφο Στρογγυλής – νεροβούβαλοι - Ροδιά- ανάχωμα Πέτρας – εκβολές Αράχθου 4. Ανάδειξη εκκλησιαστικών-πολιτιστικών μνημείων στα πλαίσια των μονοπατιών παλιό Μοναστήρι Προφήτη Ηλία, μοναστήρι Παναγίας Ροδιάς, ΙΝ Αγίου Γεωργίου Κορωνησίας. 5. Σήμανση στον οικισμό Κορωνησίας και από και προς αυτόν από Άρτα. 6. Αξιοποίηση Κάστρου Κούλιας και περιβάλλοντος χώρου αυτής και μετατροπή του σε Κέντρο ανάδειξης μουσικής παράδοσης με ΤΕΙ Ηπείρου. 7. Περιμετρικό μονοπάτι στο τριγωνικό νησιώτικό σύμπλεγμα Κορωνησία-Περανήσι-Πεθαμένοι με δύο ξυλογέφυρες και ένα ξύλινο παρατηρητήριο στο Περανήσι π/υ 140.000,00 € 8. Συντήρηση παρατηρητηρίου, αύλειου χώρου αυτού και μονοπατιού στο Λόφο Αγίας Αικατερίνης   **Δημιουργία υποδομών (δημόσιων και ιδιωτικών)**   1. Έργο αντιπλημμυρικής προστασίας Βίγλας. 2. Δημιουργία Κέντρου Περιβαλλοντικής Εκπαίδευσης στη Σαλαώρα στο ακίνητο του Φορέα Διαχείρισης Αμβρακικού και Μουσείου Αλιείας. 3. Ηλεκτροφωτισμός στο Ράμμα Σαλαώρας και ευρύτερος Ηλεκτροφωτισμός από Κόμβο Πολυδρόσου μέχρι το νησί Κορωνησίας 4. Καλντερίμια και Βελτίωση Ασφαλτόστρωσης 5. Βελτίωση πρόσβασης μεταξύ Βίγλας-Ροδιάς 6. Κατασκευή δρόμου Μενίδι-Νεοχώρι-Κορωνησία και στη συνέχεια μέσω Σαλαώρας σε Πρέβεζα με γέφυρα στον ποταμό Λούρο. 7. Αναβάθμιση λιμενικών έργων στην Σαλαώρα 8. Διαμόρφωση και χαλικόστρωση δημοτικής οδού Φιδοκάστρου- Στρογγυλής 9. Διαδημοτική οδός σύνδεσης με αρχαιολογικό χώρο Φιδοκάστρου με γέφυρα στο Φιδόκαστρο. 10. Μελέτη και Διαμόρφωση μικρών λιμανιών Σαλαώρας, "μόλος Χατζάρα" Στρογγυλής και "Μιλιχιές" Βίγλας 300.000,00 € (έργο προενταγμένο στο πρώην ΑΝΑΣΑ) |

|  |  |  |
| --- | --- | --- |
| **Τοπική Κοινότητα Κορωνησίας** | **Τοπική Κοινότητα Ψαθοτοπίου** | **Τοπική Κοινότητα Καλογερικού** |
| * Να γίνουν όλα τα αναπτυξιακά έργα που είχαν εγκριθεί από το 2005 από το Γ’ Κοινοτικό Πλαίσιο Στήριξης * Φωτισμός Λεωφόρου Αμβρακικού (Πολύδροσο-Κορωνησία) * Επαναλειτουργία του κτιρίου της Σαλαώρας * Να ολοκληρωθεί και να λειτουργήσει το Κάστρο Κούλια * Να κατασκευασθεί ο δρόμος Κορωνησία- Νεοχώρι και εκείθεν προς Μενίδι * Να κατασκευασθεί γέφυρα στον Λούρο ποταμό στη θέση Μιχαλίτσι * Να συμμετέχουν οι Δήμοι Πρέβεζας, Ανακτορίου και Αμφιλοχίας στον Διάπλου του Αμβρακικού * Αξιοποίηση των νησιών του Αμβρακικού είτε με φωτοβολταικά είτε με κατασκηνωτικές εγκαταστάσεις * Έλεγχος για έκδοση αδειών αλιείας από τις Διευθύνσεις Αλιείας της Περιφέρειας Ηπείρου * Να λειτουργήσουν ορθολογικά όλες οι μονάδες βιολογικού καθαρισμού * Το αντλιοστάσιο της Βίγλας να γίνει εργοστάσιο βιολογικού καθαρισμού * Άρση της χρόνιας εκμετάλλευσης των λιμνοθαλασσών από Μοναστηριακούς Κύκλους και παράγοντες | * Δημιουργία δρόμου για τη σύνδεση του Ψαθότοπου με την πίσω πλευρά της Κορωνησίας στη θέση «Αετός» μέσω Φιδοκάστρου * Αυστηρότερους ελέγχους και πρόστιμα σε πτηνοτροφικές και χοιροτροφικές επιχειρήσεις για την παράνομη ρήψη αποβλήτων σε αποστραγγιστικούς και ποτιστικούς αύλακες * Οι αποστραγγιστικοί και οι ποτιστικοί αύλακες να ξανακαταλήγουν στη λιμνοθάλασσα | * Ασφαλτόστρωση δρόμου Καλογερικό – Λιμνοθάλασσα * Διαμόρφωση χώρου μπροστά από τη λιμνοθάλασσα * Δημιουργία χώρου στάθμευσης αυτοκινήτων για την προσέγγιση ερασιτεχνών και επαγγελματιών ψαράδων * Κατασκευή λιμανιού για την προστασία των σκαφών * Δημιουργία Οικολογικού Πάρκου στον δρόμο προς λιμνοθάλασσα από την εκκλησία μέχρι τη γέφυρα Χριστοδούλου έκταση περίπου 500 στρέμ. * Ασφαλτόστρωση περιφερειακού δρόμου |

Η παρούσα απόφαση θα αποσταλεί στη ΜΟΔ Α.Ε., η οποία έχει αποδεχθεί με το αρ. 3513/17/ΠΠ/ΜΒ/ξπ/29-9-2019 έγγραφό της, το αίτημα συνεργασίας μας, για συμβολή στις ενέργειες ενεργοποίησης σχετικού προγράμματος για τον Αμβρακικό Κόλπο.

Εισηγούμαστε:

α) τη δημιουργία «Αναπτυξιακής Σύμπραξης Αξιοποίησης Αμβρακικού Κόλπου» μεταξύ των φορέων: Δήμος Ακτίου – Βόνιτσας, Δήμος Αμφιλοχίας, Δήμος Νικολάου Σκουφά, Δήμος Πρεβέζης, Φορέας Διαχείρισης υγροτόπων Αμβρακικού, Επιμελητήριο Άρτας, Επιμελητήριο Πρέβεζας, ΕΤΑΝΑΜ ΑΕ, Αλιευτικός Συνεταιρισμός Τσουκαλιού, Σύλλογο Τουριστικών Καταλυμάτων Άραχθος.

β) την έγκριση των προτάσεων του Δήμου Αρταίων και των Τοπικών Συμβουλίων του

γ) τη συνεργασία με τη ΜΟΔ Α.Ε. για την ενεργοποίηση της Αναπτυξιακής Σύμπραξης και την κατάρτιση του αναπτυξιακού προγράμματος

δ) την έγκριση για τη διεκδίκηση τρόπου χρηματοδότησης για το Αναπτυξιακό Πρόγραμμα

ε) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Τη δημιουργία «Αναπτυξιακής Σύμπραξης Αξιοποίησης Αμβρακικού Κόλπου» μεταξύ των φορέων: Δήμος Ακτίου – Βόνιτσας, Δήμος Αμφιλοχίας, Δήμος Νικολάου Σκουφά, Δήμος Πρεβέζης, Φορέας Διαχείρισης υγροτόπων Αμβρακικού, Επιμελητήριο Άρτας, Επιμελητήριο Πρέβεζας, ΕΤΑΝΑΜ ΑΕ, Αλιευτικός Συνεταιρισμός Τσουκαλιού, Σύλλογο Τουριστικών Καταλυμάτων Άραχθος.

Β. Την έγκριση των προτάσεων του Δήμου Αρταίων και των Τοπικών Συμβουλίων του

Γ. Τη συνεργασία με τη ΜΟΔ Α.Ε. για την ενεργοποίηση της Αναπτυξιακής Σύμπραξης και την κατάρτιση του αναπτυξιακού προγράμματος

Δ. Την έγκριση για τη διεκδίκηση τρόπου χρηματοδότησης για το Αναπτυξιακό Πρόγραμμα

Ε. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 281/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*