

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 282/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΟΜΑΩΨΑ-Π1Φ** | «Έγκριση μετακίνησης του Δημάρχου Αρταίων κου Χρήστου Τσιρογιάννη στην Αθήνα για παράσταση στο Διοικητικό Εφετείο Αθηνών, στις 15-5-2018 που έχει οριστεί η δικάσιμος για το θέμα της ανάθεσης της μελέτης με τίτλο «Αντιπλημμυρική Προστασία Άρτας καθώς και της ευρύτερης περιοχής που διέρχεται ο Άραχθος Ποταμός μέχρι τον Αμβρακικό Κόλπο» |

Στην Άρτα σήμερα την δεκάτη Τετάρτη (14) του μηνός Μαΐου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 10703/10-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Χαρακλιάς Κωνσταντίνος 5. Τράμπας Κωνσταντίνος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος | 1. Σφήκας Δημήτριος 2. Μιλτιάδους Γεώργιος 3. Γραμματικού-Παπατσίμπα Θεανώ 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Κοσμάς Ηλίας 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κιτσαντά Ευαγγελίτσα 11. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Νταλάκας Δημήτριος, Παπαμιχαήλ Κων/νος, Ντέμσια Αικατερίνη, Ζυγουβέλης Παναγιώτης, Βλάρας Γρηγόριος, Κατσαντούλα Αναστασία, Παπακίτσος Στέφανος, Ξυλογιάννης Άγγελος, Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Ράχης, Πιστιανών,Γριμπόβου, Καμπής και Καλαμιάς οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Παπάζογλου, Στασινός, Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.

O Πρόεδρος κήρυξε την έναρξη της συνεδρίασης και εισηγούμενος το 6ο τακτικό  θέμα της ημερήσιας διάταξης «Έγκριση μετακίνησης του Δημάρχου Αρταίων κου Χρήστου Τσιρογιάννη στην Αθήνα για παράσταση στο Διοικητικό Εφετείο Αθηνών, στις 15-5-2018 που έχει οριστεί η δικάσιμος για το θέμα της ανάθεσης της μελέτης με τίτλο «Αντιπλημμυρική Προστασία Άρτας καθώς και της ευρύτερης περιοχής που διέρχεται ο Άραχθος Ποταμός μέχρι τον Αμβρακικό Κόλπο» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Την 15 Μαϊου 2018, ημέρα Τρίτη και ώρα 12:30 συζητείται (κατόπιν αναβολών) ενώπιον του Διοικητικού Εφετείου Αθηνών (Σχηματισμός Ακυρωτικής Διαδικασίας) η αίτηση ακύρωσης των : 1) ΤΟΜΗ ΑΝΩΝΥΜΗ ΕΤΑΙΡΕΙΑ ΜΕΛΕΤΩΝ ΕΡΓΩΝ ΥΠΟΔΟΜΗΣ κ.λ.π., 2) Τ. ΤΣΙΚΝΙΑΣ & ΣΥΝΕΡΓΑΤΕΣ ΑΝΩΝΥΜΟΣ ΕΤΑΙΡΕΙΑ ΜΕΛΕΤΩΝ ΤΕΧΝΙΚΩΝ ΕΡΓΩΝ 3) ΔΙΕΔΡΟΣ ΑΝΩΝΥΜΗ ΕΤΑΙΡΕΙΑ ΜΕΛΕΤΩΝ & ΠΛΗΡΟΦΟΡΙΚΗΣ ΑΕ 4) ΓΕΝΙΚΗ ΜΕΛΕΤΩΝ ΕΤΕΡΟΡΡΥΘΜΗ ΕΤΑΙΡΕΙΑ Ε.Ε. 5) ΚΑΛΛΙΝΙΚΟΥ ΕΥΦΡΟΣΥΝΗΣ και 6) ΤΣΙΑΝΑΚΑ ΓΕΩΡΓΙΟΥ κατά 1) του Ελληνικού Δημοσίου , 2) της σιωπηρής απόρριψης της από 23.6.2017 προδικαστικής προσφυγής (αρ. πρ. 1006/23.6.2017), κατά της απόφασης του Αν. Γενικού διευθυντή Υδραυλικών και Κτιριακών υποδομών του ΥΠΟΥΡΓΕΙΟΥ ΥΠΟΔΟΜΩΝ & ΔΙΚΤΥΩΝ με αρ. πρωτ. ΔΑΕΕ/947/Φ. ΑΡΤΑ/15.6.2017 περί απόρριψης της ένστασης των αιτούντων κατά του ΠΡΑΚΤΙΚΟΥ ΙΙ της Επιτροπής Διαγωνισμού για την ανάθεση της άνω μελέτης 3) Της απόφασης υπ’ αρ. ΔΑΕΕ/947/Φ.ΑΡΤΑ/15.6.2017 του ΑΝ. Γενικού Διευθυντή Υδραυλικών και Κτιριακών υποδομών του ΥΠΟΜΕΔΙ.

Κατά την ανωτέρω συζήτηση ο Δήμος Αρταίων δια του νομίμου εκπροσώπου του, Χρήστου Κ. Τσιρογιάννη , συνοδευόμενου από την Προϊσταμένη του Τμήματος, ΤΜΗΜΑ ΠΡΟΓΡΑΜΜΑΤΙΣΜΟΥ, ΑΝΑΠΤΥΞΗΣ ΚΑΙ ΟΡΓΑΝΩΣΗΣ κα. Κων/να Κωνσταντάκη και την ειδική συνεργάτιδα δικηγόρου κας Χαρίκλειας Σφαλτού, θα παραστεί υπέρ του Ελληνικού Δημοσίου, (εκπροσωπούμενου από τον Υπουργό Υποδομών & Μεταφορών) έχοντας έννομο συμφέρον , καθώς η οιαδήποτε ακύρωση ή καθυστέρηση του διαγωνισμού για τη μελέτη αντιπλημμυρικής προστασίας Άρτας, καθώς και της ευρύτερης περιοχής που διέρχεται ο Άραχθος ποταμός, μέχρι τον Αμβρακικό Κόλπο θα δημιουργήσει τεράστια προβλήματα στη χρηματοδότηση του έργου.

Οδηγός του υπηρεσιακού οχήματος θα είναι ο υπάλληλος του Δήμου Βαρέλης Αργύριος.

Ύστερα από τα παραπάνω παρακαλούμε να εγκρίνετε:

1. Τη μετάβαση του Δημάρχου Αρταίων στην Άρτα – Αθήνα – Άρτα. Η μετάβαση κι επιστροφή θα γίνει οδικώς, με το υπηρεσιακό όχημα του κου Δημάρχου.

Ημερομηνία αναχώρησης: 15/5/2018

Ημερομηνία επανόδου: 16/5/2018

Ημερομηνία έναρξης εργασιών: 15/5/2018

Ημερομηνία λήξης εργασιών: 15/5/2018

Ημέρες διανυκτέρευσης: 1

Ημέρες εκτός έδρας: 2

Εκτίμηση δαπάνης: 136,00€

1. την έγκριση και διάθεση πίστωσης του ποσού των 136,00 € για τη μετακίνηση του κου Τσιρογιάννη (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): εισιτήρια, ημερήσια αποζημίωση και έξοδα διαμονής.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Τη μετάβαση του Δημάρχου Αρταίων στην Άρτα – Αθήνα – Άρτα. Η μετάβαση κι επιστροφή θα γίνει οδικώς, με το υπηρεσιακό όχημα του κου Δημάρχου.

Ημερομηνία αναχώρησης: 15/5/2018

Ημερομηνία επανόδου: 16/5/2018

Ημερομηνία έναρξης εργασιών: 15/5/2018

Ημερομηνία λήξης εργασιών: 15/5/2018

Ημέρες διανυκτέρευσης: 1

Ημέρες εκτός έδρας: 2

Εκτίμηση δαπάνης: 136,00€

B.-Tην έγκριση και διάθεση πίστωσης του ποσού των 136,00 € για τη μετακίνηση του κου Τσιρογιάννη (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): εισιτήρια, ημερήσια αποζημίωση και έξοδα διαμονής.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 282/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*